**שיה זייד לה-באף** (באנגלית: **Shia Saide LaBeouf**; נולד ב-11 ביוני 1986) הוא שחקן, במאי ותסריטאי אמריקאי יהודי מומר. בתחילת הקריירה שלו, התפרסם בתפקידו כלואיס סטיבנס בסדרה "אצל סטיבנס" בערוץ דיסני, ולאחר מכן התפרסם רבות בזכות שלושת סרטי "רובוטריקים" בהם כיכב.

קורות חייו
----------

לה-באף נולד בלוס אנג'לס, קליפורניה, לג'פרי קרייג לה-באף, ליצן ופנטומימאי נוצרי ממוצא קייג'ון-צרפתי, ולשיינה זייד, רקדנית יהודיה-אשכנזית. גדל במסורת מעורבת, שבמסגרתה הוטבל, אך גם חגג בר-מצווה.

לה-באף עצמו תיאר את הוריו כאנשים מוזרים, שונים אך אוהבים, שהיו קרובים לתנועת ההיפים. אביו היה מגדל קנאביס, השתמש גם בסמים קשים יותר ובילה לא מעט זמן במוסדות שיקומיים. לבסוף הוריו התגרשו, ולה-באף גדל אצל האם, שהתפרנסה ממכירת בדים וסיכות נוי. האם ובנה חיו חיים צנועים באזור אקו פארק הבעייתי[דרושה הבהרה], ולה-באף למד בבתי ספר לאוכלוסיות נזקקות.

ב-2004, כתב מאמר לספר "I Am Jewish" מאת יהודה פרל, בו טען לה-באף "שיש לו קשר אישי עם האל שבמקרה עובד בגבולות היהדות". כך במשך שלושת העשורים הראשונים לחייו הגדיר עצמו כיהודי.

ב-2014, במהלך צילומי הסרט "זעם" עם בראד פיט (ובהדרכתו של פיט), לה-באף המיר את דתו מיהדות לנצרות.

קריירה
------

כדרך התמודדות עם הסביבה העוינת, לה-באף נהג להמציא סיפורים ובדיחות, ולאלתר דיאלוגים מצחיקים. כבר בגיל 10 החל להופיע במועדוני סטנד-אפ עם סיפורים פרי עטו שהיו כתובים בשפה גסה, "שיותר התאימה לבדרן בן 50 מאשר לילד בן 10". בתחילת הקריירה עבד לבד, ללא מנהל, ולכן לעיתים נהג להתחזות לסוכן כדי לסדר הופעות ותנאי שכר לעצמו. אחרי תקופה מסוימת מצא לעצמו סוכנת דרך דפי זהב האמריקאי.

לה-באף סיפר בראיונות שהתחיל לשחק בגלל הצורך לעזור בפרנסת המשפחה ולא עקב הרצון להיות שחקן. הוא התפרסם בעקבות התפקיד הראשי בסדרה "אצל סטיבנס" שהופקה על ידי ערוץ דיסני האמריקאי בין השנים 2000 - 2003. עבור גילום דמותו של לואיס סטיבנס זכה לה-באף בפרס אמי לבידור בשעות היום ב-2003 (בקטגוריה "שחקן מצטיין בתוכנית ילדים"). באותה תקופה השתתף גם במספר תוכניות הלייט נייט של ג'יי לנו. ב-2003 השתתף השחקן בהפקה אחרת של אולפני דיסני, הסרט "בורות" בו שיחק לצידם של ג'ון וויט וסיגורני ויבר.

ב-2004 השתתף לה-באף בתפקיד קטן בסרט המדע הבדיוני "אני, רובוט" וב-2005 שיחק במותחן האימה "קונסטנטין". ב-2005 השתתף גם בדרמה ההיסטורית "בובי", המתרחשת על רקע שעותיו האחרונות של רוברט קנדי.

בשנת 2006 שיחק בסרט הפשע "מדריך להכרת קדושיך" בכיכובו של צ'נינג טייטום.

את הפריצה הגדולה עשה לה-באף בשנת 2007, כאשר קיבל תפקיד ראשי לצד שרה רומר במותחן "דיסטרביה". הסרט, שמהווה מעין גרסה מודרנית לסרט "חלון אחורי" של אלפרד היצ'קוק, זכה להצלחה מפתיעה בקופות (הפקתו עלתה כ-20 מיליון דולר, אך הסרט הכניס קרוב ל-95 מיליון דולר ועמד שלושה שבועות רצופים בראש רשימת שוברי הקופות בארצות הברית). מבקרים שיבחו את עבודתו של לה-באף בסרט זה. רות' סטיין, מבקרת קולנוע של העיתון "סן פרנסיסקו כרוניקל" כתבה ש"לה-באף הופך במהרה לשחקן הצעיר הטוב ביותר בהוליווד של ימינו".

באותה שנה שיחק לה-באף גם בתפקיד ראשי בסרט "רובוטריקים", שנחשב לאחד הסרטים המובילים של עונת הקיץ של 2007 בהוליווד. סטיבן ספילברג, שהפיק את "רובוטריקים", התרשם לטובה מעבודתו של השחקן הצעיר והציע לו את אחד התפקידים הראשיים בסרט "אינדיאנה ג'ונס וממלכת גולגולת הבדולח", לצדם של האריסון פורד וקייט בלאנשט. הסרט בכיכובו יצא לבתי הקולנוע במאי 2008.

בין הפרויקטים שבהם השתתף לה-באף, היה גם המותחן "לכודים ברשת" (אותו ביים די.ג'יי. קארוסו. בנוסף הופיע גם בשני סרטי ההמשך ל"רובוטריקים".

ב-2012 יצא הסרט "ארץ יבשה" בכיכובו, לצד טום הארדי, מיה וסיקובסקה וג'סיקה צ'סטיין, ובבימויו של ג'ון הילקוט. ב-2013 שיחק בסרט "נימפומנית" של הבמאי לארס פון טרייר לצידה של שארלוט גינסבורג.

ב-10 בינואר 2014, טען לה באף כי הוא רוצה "לפרוש מהחיים הציבוריים", אך למרות זאת עדיין הופיע בסרטים בשנים הבאות. בשנת 2015, הופיע בקליפ "Elastic Heart", של סיה.

ב-2019 כתב את התסריט לסרט הדרמה "ילד דבש" (בבימוי עלמה הראל), המבוסס חלקית על ילדותו ועל יחסיו עם אביו; לה-באף גילם בסרט את האב. לדבריו, הוא כתב את התסריט כחלק מתהליך הגמילה שלו.

חיים אישיים
-----------

בשנת 2012 החל לצאת עם השחקנית האנגליה מיה גות'. ב-10 באוקטובר 2016, השניים התחתנו בטקס בלאס וגאס. בספטמבר 2018, פורסם שבני הזוג נפרדו והגישו בקשה לגירושין.

לה-באף יצא עם הזמרת האנגלייה FKA Twigs מ-2018 עד 2019. 

בשנת 2020 הוא החל לצאת עם השחקנית האמריקאית מרגרט קוואלי. על פי הדיווחים הקשר הסתיים בינואר 2021, ובספטמבר סיפרה קוואלי למגזין הרפרס בזאר כי היא מאמינה להאשמות של FKA Twigs.

### בעיות משפטיות

ב-26 ביוני 2014, לה-באף נעצר בתיאטרון סטודיו 54 בניו יורק ולאחר מכן הואשם בהפרת סדר, הטרדה והסגת גבול פלילית. בעקבות התקרית, לה-באף פנה מרצונו לטיפול באלכוהוליזם. הוא הודה באשמה של הפרת סדר, בעוד שהאישומים על הסגת גבול והטרדה בוטלו.

ב-8 ביולי 2017, לה-באף נעצר במרכז העיר סוואנה, ג'ורג'יה, בסביבות השעה 4 לפנות בוקר בגין שכרות והפרת סדר ציבורית. צילומי מצלמת גוף הראו את לה-באף משמיע "הערות גזעניות וניבולי פה" כלפי שוטרים במהלך מעצרו. מאוחר יותר הוא ייחס את האירוע להתמכרותו לאלכוהול. לאחר שבאוקטובר 2017 לא הודה באישום של הפרת סדר, לה-באף נמצא אשם בהתנגדות למעצר אך נמצא לא אשם בשכרות ציבורית. הוא נידון למאסר על תנאי למשך שנה ונגזר עליו לשלם קנס בסך 1,000 דולר וכן לפנות לטיפול כדי לנהל את בעיות הכעס והשימוש בסמים.

בספטמבר 2020, הואשם לה-באף בפלילים בעבירה של גניבה קטנה ובגין מעורבותו במריבה עם גבר אחר ביוני אותה שנה. הוא הודה בחפותו. שופט הורה ללה-באף להיכנס לתוכנית לשליטה בכעסים במאי 2021, והאישומים יבוטלו במידה ולה-באף יסיים את התוכנית בתוך שנה.

בדצמבר 2020, לה-באף נתבע על ידי FKA Twigs, בגין פגיעה מינית, תקיפה וגרימת מצוקה רגשית. הוא ציין בתגובתו כי "התעלל" בעצמו ובסובבים אותו במשך שנים וכי הוא "מתבייש" ו"מצטער בפני מי שפגע בו." בעקבות התביעה, לה-באף לקח הפסקה ממשחק והחל לקבל טיפול.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 1998 | *The Christmas Path* | קאל |  |
| *Monkey Business* | וויט |  |
| 2003 | הקרב של שייקר הייטס | קלי |  |
| המלאכיות של צ'רלי: בהילוך גבוה | מקס פטרוני |  |
| טיפשים בהפסקה שנייה: כשהארי פגש לויד | לואי |  |
| בורות | סטנלי ילנטס הרביעי |  |
| 2004 | אני, רובוט | פרבר |  |
| 2005 | כנגד כל הסיכויים | פרנסיס ווימט |  |
| הנסיכה מעמק הרוחות | אסבל | דיבוב |
| קונסטנטין | צ'אז קריימר |  |
| 2006 | בובי | קופר |  |
| מדריך להכרת קדושיך | דיטו הצעיר |  |
| 2007 | דיסטרביה | קייל ברשט |  |
| תפוס ת'גלים | קודי מאבריק | דיבוב |
| רובוטריקים | סאם וויטוויקי |  |
| 2008 | אינדיאנה ג'ונס וממלכת גולגולת הבדולח | הנרי "מט" ויליאמס |  |
| לכודים ברשת | ג'רי שואו / אית'ן שואו |  |
| 2009 | רובוטריקים 2: הנקמה | סאם וויטוויקי |  |
| אוהב אותך, ניו יורק | ג'ייקוב |  |
| 2010 | וול סטריט 2: הכסף מדבר | ג'ייקוב "ג'ייק" מור |  |
| 2011 | רובוטריקים 3: אפלת הירח | סאם וויטוויקי |  |
| *Maniac* | הבמאי | סרט קצר; גם במאי ותסריטאי |
| *Born Villain* | 

---

 | סרט קצר; במאי ותסריטאי |
| 2012 | *Howard Cantour.com* | 

---

 | סרט קצר; במאי ותסריטאי |
| ארץ יבשה | ג'ק בונדורנט |  |
| המוצא האחרון | בן שפרד |  |
| 2013 | צ'ארלי חייב למות | צ'ארלי |  |
| נימפומנית | ג'רום מוריס |  |
| 2014 | זעם | בויד "התנ"ך" סוון |  |
| 2015 | *Man Down* | גבריאל דראמר |  |
| 2016 | אמריקן האני | ג'ייק |  |
| 2017 | ג'ון מקנרו נגד ביורן בורג | ג'ון מקנרו |  |
| 2019 | ילד דבש | ג'יימס לורט | גם תסריטאי |
| חיים אחרים | טיילר |  |
| 2020 | גובה המיסים | קריפר |  |
| קרעים של אישה | שון קרסון |  |
| 2022 | *Padre Pio* | פדרה פיו (אנ') |  |
| 2023 | מגלופוליס |  |  |
| TBA | *After Exile* | מייק דילייני |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 1998 | קרוליין בעיר | איתן | פרק: "Caroline and the Bar Mitzvah" |
| *Breakfast with Einstein* | ג'ואי | סרט טלוויזיה של ערוץ דיסני |
| 1999 | ג'סי | מו | פרק: "Momma Was a Rollin' Stone" |
| סוף סוף סוזן | ריצ'י | פרק: "A Day in the Life" |
| מגע של מלאכים | ג'וני | פרק: "The Occupant" |
| תיקים באפלה | ריצ'י לופון | פרק: "The Goldberg Variation" |
| 2000 | ER | דארנל סמית' | פרק: "Abby Road" |
| זרוקים ויורמים | הרברט | פרק: "We've Got Spirit" |
| 2003-2000 | אצל סטיבנס | לואיס אנטוני סטיבנס | תפקיד ראשי (3 עונות); 65 פרקים |
| 2001 | *Hounded* | רוני ואן דאסל | סרט טלוויזיה של ערוץ דיסני |
| *The Nightmare Room* | דילן פירס | פרק: "Scareful What You Wish For" |
| 2002 | *The Proud Family* | ג'וני קמ'ברייד | דיבוב; פרק: "I Love You Penny Proud" |
| וידוייה של טרו | אדי ווקר | סרט טלוויזיה של ערוץ דיסני |
| 2003 | *The Even Stevens Movie* | לואיס אנטוני סטיבנס | סרט טלוויזיה של ערוץ דיסני |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **שיה לה-באף** |

* שיה לה-באף, ברשת החברתית פייסבוק
* שיה לה-באף, ברשת החברתית אקס (טוויטר)
* שיה לה-באף, במסד הנתונים הקולנועיים IMDb (באנגלית)
* שיה לה-באף, באתר "אידיבי", מאגר הידע העברי לקולנוע ישראלי ועולמי
* שיה לה-באף, באתר AllMovie (באנגלית)
* שיה לה-באף, באתר Rotten Tomatoes (באנגלית)
* שיה לה-באף, באתר Box Office Mojo (באנגלית)
* שיה לה-באף, באתר Metacritic (באנגלית)
* שיה לה-באף, במסד הנתונים הקולנועיים KinoPoisk (ברוסית)
* שיה לה-באף, באתר Last.fm (באנגלית)
* שיה לה-באף, באתר AllMusic (באנגלית)
* שיה לה-באף, באתר MusicBrainz (באנגלית)
* שיה לה-באף, באתר Discogs (באנגלית)
* שיה לה-באף, באתר Genius
* שיה לה-באף, באתר SecondHandSongs
* שיה לה-באף, באתר בנדקמפ
* שיה לה-באף, באתר בילבורד (באנגלית)
* אמיר קמינר, מיליון דולר בייבי, באתר ynet, פנאי פלוס, 28 בספטמבר 2010
* ynet, שיה לה-בוף: "האולפנים תוקעים לך אצבע בתחת", באתר ynet, 15 באוגוסט 2012
* אמיר קמינר, שיאה לבאף: פחות "רובוטריקים" יותר עירום בסרטי איכות, באתר Xnet‏, 8 באפריל 2013
* אתר למנויים בלבד נטע אלכסנדר, שיה מציג: בוף אחד יותר מדי, באתר הארץ, 27 בפברואר 2014

הערות שוליים
------------

1. ↑  טלי פרקש, שיה לה-בוף התנצר: "מצאתי את אלוהים", באתר ynet, 28 באוקטובר 2014
2. ↑
3. ↑  If only Jimmy Stewart had had Wi-Fi and a cell (באנגלית)
4. ↑  מערכת וואלה!‏, שייה לה-בוף הודיע: "אני פורש מהחיים הציבוריים", באתר וואלה!‏, 10 בינואר 2014
5. ↑  Shia LaBeouf on Writing Biopic 'Honey Boy': "I Was Falling Apart", Hollywood Reporter

| פרס בחירת הנוער לבחירת סרט – שחקן אקשן |
| --- |
| 

|  |
| --- |
| טובי מגווייר (2002) ‏•‏‏ אמינם (2003) ‏•‏‏ בראד פיט (2004) ‏•‏‏ צ'אד מייקל מארי (2005) ‏•‏‏ ג'וני דפ (2006) ‏•‏‏ ג'וני דפ (2007) ‏•‏‏ שיה לה-באף (2008) ‏•‏‏ יו ג'קמן (2009) ‏•‏‏ צ'נינג טייטום (2010) ‏•‏‏ ג'וני דפ (2011) ‏•‏‏ טיילור לאוטנר (2012) ‏•‏‏ רוברט דאוני ג'וניור (2013) ‏•‏‏ תיאו ג'יימס (2014) ‏•‏‏ פול ווקר (2015) ‏•‏‏ דילן או'בריאן (2016) ‏•‏‏ כריס פיין (2017) ‏•‏‏ רוברט דאוני ג'וניור (2018) ‏•‏‏ רוברט דאוני ג'וניור (2019) |

 |

| זוכי פרס באפט"א לכוכב העולה |
| --- |
| 

|  |
| --- |
| ג'יימס מק'אבוי (2005) ‏•‏‏ אווה גרין (2006) ‏•‏‏ שיה לה-באף (2007) ‏•‏‏ נואל קלארק (2008) ‏•‏‏ קריסטן סטיוארט (2009) ‏•‏‏ טום הארדי (2010) ‏•‏‏ אדם דיקון (2011) ‏•‏‏ ג'ונו טמפל (2012) ‏•‏‏ ויל פולטר (2013) ‏•‏‏ ג'ק אוקונל (2014) ‏•‏‏ ג'ון בויגה (2015) ‏•‏‏ טום הולנד (2016) ‏•‏‏ דניאל קלויה (2017) ‏•‏‏ לטישה רייט (2018) ‏•‏‏ מייקל וורד (2019) ‏•‏‏ באקי בקריי (2020) ‏•‏‏ לשאנה לינץ' (2021) ‏•‏‏ אמה מקי (2022) |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007423880805171
* BIBSYS: 8068056
* BNE: XX4672688
* BnF: cb15095666h (data)
* CANTIC: a12003207
* GND: 141237848
* ISNI: 0000 0001 1754 7094
* LCCN: no2003064903
* MusicBrainz: 41d7a049-a826-49a8-a961-fad2eb00c6fd
* NKC: xx0071287
* NLA: 42289219
* NLP: a0000002234524
* NTA: 296419370
* SUDOC: 129915319
* Trove: 1454431
* VIAF: 29825446
* WorldCat: lccn-no2003064903

 |